محمد خان مسرور

مسرور پنائي (Masroor Panai) جو جنم 25 آڪٽوبر 1947ع تي ٿيو. سنڌ جو نالي چڙھيو، اديب، استاد، آزادي پسند اڳواڻ، سماجي خدمتگار سياستدان ۽ شاعر هو، جنهن کي ”پنائي“ به ڪوٺيو ويندو آھي.سندس هڪ ڪتاب ” زندگي ماڪ ڦڙا“ ڇپيل آھي. ساهتي پرڳڻي جو مشھور ماڻھو ٿي گذريو آھي.
مسرور پنائيپيدائش25 آڪٽوبر 1947ع پراڻو نوابشاھ

جي تعلقي

ھاڻوڪي نوشھرو فيروز ضلعي ۾موت10 آگسٽ 2004ع قوميتپاڪستانينسلسنڌيتعليمبي ايڊ، ايم.اي سنڌي مادر علميسنڌ يونيورسٽيپيشوشاعر، سماج سڌارڪ، سياستدان،
استاد مذھباسلام

 اوائلي عمر  ۽ تعليم   

مسرور پنائيء جو جنم حاجي نبي بخش سولنگيء جي ڪکن ۾ ڳوٺ پنو سولنگي تعلقو ڀريا ضلع نوشھري فيروز ۾ ٿيو. پهرياتي تعليم پنهنجي ڳوٺ ۾ ئي پرايائين ۽ اڳتي سنڌيء ۾ ايم اي ڪيائين. ۽ 1992ع ڌاري سکر مان بي. ايڊ جي ڊگري ورتائين. پهريان پرائمري ماستر ٿيو جنهن کان پوء تعليم کاتي ۾ سپروائيزر ٿي 1998ع ۾ رٽائرمينٽ ورتائين. 

 سياسي ڪيريئر 

مسرور ناظمي دور ۾ يوسي دليپوٽا جو ناظم چونڊيو. هاري ڪاميٽيء سان جڙيل رهيو. هڪ سٺو مزاحمتي شاعر به هيو. اڪثر هو پنهنجي انقلابي شاعري پنهنجن ٺاهيل ڌنن ۾ ڳائي نوجوانن ۾ سڄاڳي جو روح ڦوڪيندو هيو. هن شاعريء کي جاگيرداريء خلاف ڍال بنايو ۽ آسپاس جي نوجوانن تي مشتمل انقلابي گروھ تيار ڪيو. جنهن جو مقصد سماجي ناانصافي ۽ معاشي اڻبرابري خلاف ويڙھ ڪرڻ ھو جنهن ۾ ھو گهڻي ڀاڱي سرس ٿيو. 

 موت  

آخري ڏينهن ۾ جوان پٽ خالد مسرور جي اڻمندائتي موت کيس جهوري وڌو ۽ ڪجهه وقت کان پوء پاڻ به دل جو سور پوڻ سبب 2004ع ۾ پرلوڪ پڌاريائين. سندس شاعري ڪيترن فنڪارن ڳائي آھي. هن جي شاعري نج ٻھراڙيء جي چٽ ڪندڙ احساس، درد ۽ انقلاب سان ٽمٽار هئي. سندس هڪ ڪتاب ڇپجڻ جي مرحلي ۾ ھئڻ دوران سندس موت ٿيو.

 ادبي پورھيو 
 زندگي ماڪ ڦڙا (شاعري ميڙ)

 حوالا